text: 5 Apostolkunaqa musyayarqanmi Jesuspa kawarimïnin jukläya kanqanta. Kawariyämoq nunakunaqa ëtsa y tullum kawariyämurqan, y yapëmi wanuyarqan. Peru Jesusqa kawarimurqan mana ushakaq y mana wanoq espïritu cuerpuyoqmi (leyi Hëchus 13:34 *). Pëdrum Jesuspaq nirqan "ëtsachö" wanunqanta y "espïrituchö" kawarimunqanta. Jina nirqanmi, Diospa derëcha kaq lädunchö këkanqanta y "angelkuna, autoridäkuna y llapan puëdeqkuna mandädunchö këkäyanqanta" (1 Pëd. 3:18-22, NM). Punta kawariyämunqanqa shumaq milagrum karqan, peru Jesuspa kaqqa mas jatun kaq milagrum karqan.